ชวนพิศ’อดีตบิ๊กเคหะฯอาสาฟื้นSSE
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

สิ้นปีผลดำเนินงานพลิกกำไร มั่นใจมีเงินทุนพอซื้อ‘EPCO
’โพสต์ทูเดย์ — “ชวนพิศ” บิ๊กซันไชน์ฯ ขอเวลาล้างและสร้างภาพลักษณ์ใหม่ให้ซันไชน์ฯ มั่นใจลงทุนโรงพิมพ์ตะวันออก ต่อยอดธุรกิจเพิ่มความแข็งแกร่ง
นางชวนพิศ ฉายเหมือนวงศ์ กรรมการผู้จัดการ บริษัท ซันไชน์ คอร์ปอเรชั่น (SSE) เปิดตัวครั้งแรกหลังเข้ารับตำแหน่งว่า มีความตั้งใจที่จะปรับเปลี่ยนภาพลักษณ์ของ SSE ซึ่งใช้เวลาจากนี้ไม่เกิน 2 ปี ทำบริษัทให้มีความโปร่งใส ชัดเจน วางกฎระเบียบขั้นตอนให้ถูกต้อง ทั้งการปฏิบัติงานและการลงทุน รวมทั้งพยายามทำให้ผลดำเนินงานมีกำไรตอบแทนผู้ถือหุ้น มั่นใจสิ้นปีนี้พลิกฟื้นผลดำเนินงานเป็นกำไร จากธุรกิจบริษัทลูกและการลงทุนในโรงพิมพ์ตะวันออก (EPCO) 
ปัจจุบัน SSE มีขาดทุนสะสมประมาณ 100 ล้านบาท มีแผนล้างให้หมดในปี 2554
“การมารับตำแหน่งที่ซันไชน์ฯ เป็นงานที่ท้าทาย แต่ไม่รู้สึกลำบากใจ จะขอใช้เวลาจากนี้ไม่เกิน 2 ปี ปรับเปลี่ยนภาพพจน์ให้เป็นบริษัทลงทุนที่มีความแข็งแรง” นางชวนพิศ กล่าว
กรรมการผู้จัดการ SSE กล่าวว่า ได้ผ่าตัดและปรับเปลี่ยนรูปแบบการลงทุน คือ การวางแผนลงทุนที่ชัดเจน ทั้งระยะสั้นและระยะยาว เพื่อให้เกิดผลตอบแทนต่อผู้ถือหุ้น ซึ่งการลงทุนแต่ละครั้งต้องมีคณะกรรมการการลงทุนศึกษาและพิจารณาให้รอบคอบก่อนอนุมัติการลงทุน เป็นผู้ทรงคุณวุฒิจากภายนอก
สำหรับการลงทุน มี 2 รูปแบบ คือ การลงทุนระยะยาวในบริษัทที่จดทะเบียนในตลาดหลักทรัพย์ ที่มีศักยภาพ ผลประกอบการดี มีประโยชน์กับสังคม เกิดผลกำไรต่อผู้ถือหุ้น เช่น การลงทุนในโรงพิมพ์ตะวันออก ซึ่งให้ผลตอบแทนจากเงินปันผลไม่ต่ำกว่า 12% ของราคาหุ้น และการลงทุนระยะสั้น หรือพอร์ตลงทุน ที่ลงทุนหุ้นพลังงาน ธนาคารพาณิชย์ หรือหุ้นที่มีพื้นฐานดี ส่วนหุ้นโซลูชั่น คอนเนอร์ (1998) หรือ SLC ขายไปแล้ว
นางชวนพิศ กล่าวมั่นใจว่า การซื้อ EPCO ไม่ทำให้บริษัทขาดสภาพคล่อง เนื่องจากได้เตรียมเงินส่วนต่างๆ ทั้งจากเงินสดหมุนเวียน 200 ล้านบาท เงินกู้กรรมการ 150 ล้านบาท เงินกู้สถาบันการเงิน 100150 ล้านบาท สำหรับทำคำเสนอซื้อหุ้น (เทนเดอร์ออฟเฟอร์) 
“การลงทุน EPCO เป็นการต่อยอดเสริมธุรกิจในกลุ่มซันไชน์ฯ ซึ่งมีกลุ่มอควา ทำธุรกิจสื่อโฆษณา การซื้อ EPCO นอกจากผลตอบแทนจากเงินปันผลแล้ว ยังเพิ่มความแข็งแกร่งให้กับซันไชน์ฯ และธุรกิจในกลุ่ม และหลังซื้อแล้วจะถือหุ้น EPCO ไม่ต่ำกว่า 50% สามารถเข้าบริหารและใช้ทีมบริหารเดิมของ EPCO” นางชวนพิศ กล่าว
ด้านการเพิ่มทุนในบริษัท เจนเนอรัล เอนจิเนียริ่ง (GEN) จากสัดส่วนที่ถืออยู่ 3% นั้นจะพิจารณาความเหมาะสมและทิศทางธุรกิจก่อนใส่เงิน แต่ไม่มีนโยบายเพิ่มสัดส่วนการลงทุน
“จากนี้ไปโครงสร้างรายได้จะมาจากการลงทุนระยะยาวในธุรกิจต่างๆ 80% และพอร์ตลงทุน 1520% ส่วนการลงทุนอื่นๆ ยกเลิกไป